გაი პირსი
გაი ედვარდ პირსი (ინგლ. Guy Edward Pearce დ. 5 ოქტომბერი, 1967) — ინგლისში დაბადებული ავსტრალიელი მსახიობი. სახელი გაითქვა მაიკ იანგის როლით ავსტრალიურ ტელესერიალში „მეზობლები“. მონაწილეობს ფილმებში: „უდაბნოს დედოფალი პრისცილას თავგადასავალი“ (1994), „ლოს-ანჯელესის საიდუმლოებანი“ (1997), „მძარცველები“ (1999), „მემენტო“ (2000), „გრაფი მონტე კრისტო“ (2002), „გზა“ (2009), „ცხოველთა სამეფო“ (2010), „მეფის სიტყვა“ (2010), „პრომეთე“ (2012), „რკინის კაცი 3“ (2013) და „როვერი“ (2014) დაიბადა ინგლისის ქალაქ ილში. იგი სამი წლის იყო, როდესაც ოჯახი საცხოვრებლად გადავიდა ჯილონგში, ავსტრალიაში. 1976 წელს, ავიაკატასტროფაში დაეღუპა მამა. პირსი ადრეულ ასაკში დაინტერესებული იყო თეატრით. თერთმეტი წლის ასაკში პირველად გავიდა სცენაზე, ხოლო 1985 წელს დაამტკიცეს მაიკ იანგის როლზე ტელესერიალში „მეზობლები“. მიღებული აქვს პრაიმტაიმის ემის ჯილდო, აგრეთვე ნომინირებული იყო ოქროს გლობუსის, AACTA Awards-ისა და კინომსახიობთა გილდიის დაჯილდოებებზე.